ఉద్యోగాల కల్పనకు విధానాలు అవసరం:  నీతి ఆయోగ్ కొత్త చీఫ్న్యూఢిల్లీ: ఈ ఆర్థిక సంవత్సరం రెండో త్రైమాసికంలో (జూలై-సెప్టెంబర్) భారత్ జిడిపి వృద్ధి రేటు 7 నుంచి 7.5 శాతం వరకు పెరిగే అవకాశం ఉందని నీతి ఆయోగ్ నూతన వైస్ చైర్మన్ రాజీవ్ కుమార్ ఆశాభావం వ్యక్తం చేశారు. వరుణుడి కరుణ, జిఎస్టిపై స్పష్టతరావడం ఇందుకు దోహదం చేస్తాయన్నారు.  పెద్ద నోట్ల రద్దుతో ఉత్పత్తి రంగం పడకేయడం, జిఎ్సటిపై నెలకొన్న భయాల వల్లనే ఈ ఆర్థిక సంవత్సరం తొలి త్రైమాసికంలో జిడిపి వృద్ధి రేటు గత మూడేళ్లలో ఎన్నడూ లేని విధంగా 5.7 శాతానికి పడిపోయిందన్నారు. అరవింద్ పనగడియా స్థానంలో రాజీవ్ కుమార్ శుక్రవారం నీతి ఆయోగ్ వైస్ చైర్మన్గా బాధ్యతలు స్వీకరించారు. మంచి వర్షపాతం, జిఎ్సటి అమలుతో విదేశీ పోర్టుఫోలియో పెట్టుబడులతో పాటు ప్రత్యక్ష పెట్టుబడులూ పెరుగుతున్నట్టు ఆయన చెప్పారు. ఆర్థిక వ్యవస్థలో కనిపిస్తున్న ఈ సానుకూల వాతావరణంతో అనేక కంపెనీలు ఐపిఒలకు సిద్ధమవుతున్న విషయాన్ని రాజీవ్ గుర్తు చేశారు. ఉద్యోగాల కల్పన కోసం ప్రత్యేక విధానాలు రూపొందించాల్సిన అవసరం ఉందన్నారు. ‘ఇందుకోసం మనవైన విధానాలు రూపొందించుకోవాలి. ఆ విధానాలు మన యువత ఆశయాల మేరకు ఉద్యోగాల కల్పనకు దోహదం చేసేలా ఉండాలి’ అన్నారు.ఇప్పుడే చెప్పలేం..పెద్ద నోట్ల రద్దు వల్ల జిడిపి వృద్ధి రేటు ఒకటి నుంచి రెండున్నర శాతం వరకు దెబ్బతింటుందన్న మాజీ ప్రధాని మన్మోహన్ వ్యాఖ్యలపైనా రాజీవ్ కుమార్ స్పందించారు. కేవలం తొలి త్రైమాసిక గణాంకాల ఆధారంగా ఈ నిర్ణయానికి రావడం సరికాదన్నారు. ‘డాక్టర్ మన్మోహన్ సింగ్ నాకు గురువు. ఆయనపై నాకు చాలా గౌరవం ఉంది. అయితే ఆయన చెప్పినట్టు తొలి త్రైమాసిక జిడిపి వృద్ధి రేటు ఆధారంగా ఈ ఆర్థిక సంవత్సరంలో వృద్ధి రేటు ఒకటి నుంచి రెండున్నర శాతం వరకు పడిపోతుందని చెప్పడం సరికాదు. గతంలోనూ జిడిపి వృద్ధి రేటు వరసగా పడిపోయింది. పాలనాపరమైన విషయాల్లో మౌలిక సంస్కరణలు తీసుకొచ్చిన ప్రతి దేశంలోనూ మొదట్లో ఉత్పత్తి క్షీణించినట్టు చరిత్ర చెబుతోంది’ అన్నారు.విదేశీ సలహాదారులు విదేశీ సలహాదారులను చేర్చుకోవడంపైనా నీతి ఆయోగ్ వైస్ చైర్మన్ ఆసక్తి చూపించారు. కొన్ని రాష్ట్రాలతో కూడిన గ్రూపులతోనూ కలిపి పని చేయాలని భావిస్తున్నట్టు చెప్పారు. దేశంలో రైతుల దురవస్థపైనా నీతి ఆయోగ్ కొత్త వైస్ చైర్మన్ మాట్లాడారు. ‘రైతులు కష్టాల్లో ఉన్న విషయం నిజం. ఊహ కాదు’ అన్నారు. వ్యవసాయ ఉత్పత్తుల ధరల విషయంలో ప్రభుత్వం జోక్యం చేసుకోకుండా రైతులకు మరింత గిట్టుబాటు ధరలు లభించేలా చేయాలన్నారు.
udyogaala kalpanaku vidhaanaalu avasaram:  neethi aayog kotta cheefnudilli: ee aardhika samvatsaram rendo traimaasikamlo (juulai-september) bharat jidipi vruddhi retu 7 nunchi 7.5 saatam varaku perige avakaasam undani neethi aayog noothana vais chairman rajiv kumar aasaabhaavam vyaktam chesaru. varunudi karuna, jstpi spashtataraavadam induku dohadam chestaayannaaru.  pedda notla raddutho utpatti rangam padakeyadam, jstpi nelakonna bhayala vallane ee aardhika samvatsaram toli traimaasikamlo jidipi vruddhi retu gatha moodellalo ennaduu laeni vidhamgaa 5.7 saataaniki padipoyindannaaru. aravind panagadia sthaanamlo rajiv kumar sukravaaram neethi aayog vais chairmanga baadhyatalu sweekarinchaaru. manchi varshapaatam, jst amalutho videshee portufolio pettubadulatho paatu pratyaksha pettubaduluu perugutunnattu aayana cheppaaru. aardhika vyavasthalo kanipistunna ee saanukuula vaataavaranamto aneka companylu ipolaku siddhamavutunna vishayaanni rajiv gurtu chesaru. udyogaala kalpana kosam pratyeka vidhaanaalu roopondinchaalsina avasaram undannaaru. ‘indukosam manavaina vidhaanaalu roopondinchukovali. aa vidhaanaalu mana yuvata aasayaala meraku udyogaala kalpanaku dohadam chesela undaali’ annaru.ippude cheppalem..pedda notla raddu valla jidipi vruddhi retu okati nunchi rendunnara saatam varaku debbatintundanna maji pradhaani manmohan vyaakhyalapainaa rajiv kumar spandinchaaru. kevalam toli traimaasika ganankala aadhaaramgaa ee nirnayaaniki ravadam sarikaadannaaru. ‘dactor manmohan sing naaku guruvu. aayanapai naaku chala gowravam undi. ayithe aayana cheppinattu toli traimaasika jidipi vruddhi retu aadhaaramgaa ee aardhika samvatsaramlo vruddhi retu okati nunchi rendunnara saatam varaku padipotundani cheppadam sarikaadu. gatamloonuu jidipi vruddhi retu varasagaa padipoyindi. paalanaaparamaina vishayaallo moulika samskaranalu teesukochina prati desamloonuu modatlo utpatti ksheeninchinattu charitra chebutondi’ annaru.videshee salahaadaarulu videshee salahaadaarulanu cherchukovadampaina neethi aayog vais chairman aasakti chuupimchaaru. konni raashtraalatho kuudina groopulathonuu kalipi pani cheyalani bhaavistunnattu cheppaaru. desamlo raitula duravasthapainaa neethi aayog kotta vais chairman matladaru. ‘raitulu kashtaallo unna vishayam nijam. ooha kaadu’ annaru. vyavasaaya utpattula dharala vishayamlo prabhutvam jokyam chesukokunda raitulaku marinta gittubaatu dharalu labhinchela cheyalannaru.